یوفا شامپیونلار لیگی-نین 1/4 فینال مرحله‌سی‌نین داها 2 اویونونون داورلرینی تعیین ائدیب.  آوریلین 17-ده "منچسترسیتی" ایله "تاتنهام" آراسیندا کئچیریله‌جک جاواب موسابیقه سی جونیت چاکیرا تاپشیریلیب. اینگیلیس‌لرین دوئلینده جونیت چاکیرا بهاالدین دوران و تاریک اونقون کؤمک‌لیک ائده‌جک‌لر. گؤروشون 4-جو حاکمی پورتوقالیا‌لی آرتور دیاش اولا‌جاق. وار (ویدئوتکرار) سیستمینه ایسه ماسیمیلیانو ایرراتی و مارکو گویدا نظاره ائده‌جک.
"پورتو"- "لیورپول" اویونونو ایسه هوللاندیا‌لی داورلر بریقاداسی ایداره ائده‌جک. موسابیقه نین وسط داوری دانی ماکلی، اونون کؤمکچی‌لری ایسه ماریو دیکس و هسل استگسترا اولا‌جاق. دؤردونجو حاکم فونکسیاسینی یونانیستان فوتبول فدراسیونوندان تاسوس سیدیروپولوس یئرینه یئتیره‌جک. وار داوری ایسه پول وان بوکئل و یوهم کامپهیویس اولا‌جاق. قئید ائدک کی، هر ایکی قارشیلاشما تورکیه واختی ایله 22:00-دا باشلایا‌جاق. ایلک اویوندا "تاتنهام" "منچستر سیتی"نی 1:0، "لیورپول" ایسه "پورتو"نو 2:0 حسابی ایله مغلوب ائدیب.
